ভুল ভুলাইয়া
ভুল ভুলাইয়া (অনু. ভুল গোলকধাঁধা) হল একটি ২০০৭ সালের ভারতীয় হিন্দি ভাষার ভৌতিক হাস্যরস চলচ্চিত্র যেটি পরিচালনা করেন প্রিয়দর্শন এবং টি-সিরিজ ফিল্মস ব্যানারে ভূষণ কুমার ও কৃষাণ কুমার প্রযোজনা করেন। এটি মোহনলাল অভিনীত ১৯৯৩ সালের মালয়ালম চলচ্চিত্র মণিচিত্রতজু-এর পুনর্নির্মাণ। এই চলচ্চিত্রটিতে অভিনয় করেছেন অক্ষয় কুমার, অমীশা প্যাটেল, শাইনি আহুজা, বিদ্যা বালান, পরেশ রাওয়াল, মনোজ জোশী, আশরানি, রাজপাল যাদব ও বিক্রম গোখলে। ফিল্ম স্কোর ও গান রচনা করেছেন যথাক্রমে রঞ্জিত বারোট ও প্রীতম এবং গানগুলো লিখেছেন সমীর। সাঈদ কাদরী এর জন্য একটি গান লিখেছিলেন। ₹ ৩২ কোটি (ইউএস$ ৩.৯১ মিলিয়ন) ভারতীয় রুপিতে নির্মিত, ছবিটি বিশ্বব্যাপী ₹ ৮২.৮ কোটি (ইউএস$ ১০.১২ মিলিয়ন) আয় করে ২০০৭ সালের ৮ম সর্বোচ্চ আয়কারী বলিউড চলচ্চিত্রে পরিণত হয়।